唔係好餓底下黎食晚餐，決定食清少少，一於簡簡單單又一餐！清湯金錢肚河粉（$45）清湯清澈鮮甜，飲落都幾順喉，牛肚淋得黎又唔會冇咬口，河粉都幾滑，份量唔算好大碗，反正我唔係太肚餓就冇乜所謂。腩汁芥蘭（$20）平時成日食蠔油油菜，既然呢度清湯出色，就要左碟清湯腩汁油菜，芥蘭都幾翠綠，略嫌淥得夠熟，太淋了。華姐清湯腩：好受遊客歡迎嘅一間粉麵店，清湯腩出名，湯頭夠清甜，價錢就唔算十分抵，不過偶然食下都冇所謂啦。